stanford-oval/wikipedia huggingface dataset:
Audie Murphy
Elämäkerta

Murphy liittyi armeijaan vuonna 1942. Hän oli yrittänyt värväytyä jo aikaisemminkin, mutta hänet oli hylätty ikänsä takia. Hänet sijoitettiin 3. jalkaväkidivisioonan 15. jalkaväkirykmentin B-komppaniaan Pohjois-Afrikkaan. Myöhemmin hänestä tuli saman komppanian komentaja. Sodan aikana Murphy palveli Pohjois-Afrikan lisäksi Sisiliassa, Italiassa, Ranskassa ja Saksassa. 26. tammikuuta 1945 Murphyn komppania kohtasi kuusi saksalaisten panssarivaunua ja suuren määrän jalkaväen sotilaita Holtzwihrissä, Ranskassa. Murphy komensi komppanian miehet suojattuihin asemiin läheiseen metsään ja jäi itse aukiolle suuntaamaan tykistötulta. Vihollisen tankkien vallattua hänen asemansa hän miehitti yksinään vahingoittuneen panssarintorjuntavaunun konekiväärin, jonka avulla hän sai viivytettyä tunnin ajan vihollisen etenemistä. Murphy haavoittui taistelun aikana jalkaan, mutta hän siirtyi metsään muun komppanian luokse vasta ammusten loputtua. Hän kieltäytyi hoidosta, kunnes oli järjestänyt vastahyökkäyksen, joka sai vihollisen vetäytymään. Tämän tapahtuman ansiosta hänelle myönnettiin Medal of Honor, joka on Yhdysvaltojen korkein sotilasansiomitali. Murphyn saamiin muihin kunniamerkkeihin kuuluvat muun muassa Distinguished Service Cross, Silver Star tammenlehvin, The Legion of Merit, Bronze Star tammenlehvin ja kolme Purple Heartia. Hänet kotiutettiin 21. syyskuuta 1945 yliluutnantin arvoisena.
Samoihin aikoihin Murphyn kotiuttamisen kanssa näyttelijä James Cagney, joka oli nähnyt kuvan hänestä Life-lehden kannessa, pyysi häntä muuttamaan Hollywoodiin. Ensimmäisen pääroolinsa hän sai vuonna 1949 elokuvassa Vihan lapsi. Vuonna 1955 Murphy näytteli itseään elämäkertaelokuvassa Helvettiin ja takaisin, josta tuli Universalin kautta aikojen tuottoisin elokuva, kunnes vuonna 1975 Tappajahai ohitti sen. Muita elokuvia, joissa Murphy näytteli, olivat muun muassa Kunnian kentällä (1951) ja Hiljainen amerikkalainen (1958). Kaikkiaan Murphy esiintyi 44 elokuvassa 25 vuoden aikana, ja hän sai tähden Hollywood Walk of Famelle.
Vuonna 1950 Murphy liittyi Texasin kansalliskaartiin, toivoen pääsevänsä mukaan Korean sotaan. Vaikkei tämä toive toteutunutkaan, hän palveli kansalliskaartissa vuosia ja yleni lopulta majuriksi.
Murphy kirjoitti myös runoja ja sanoitti lauluja, joita levyttivät muun muassa Dean Martin, Eddy Arnold, Porter Wagoner ja Harry Nilsson. Tunnetuimpia hänen sanoittamistaan kappaleista ovat Shutters and Boards ja When the Wind Blows in Chicago.
Murphy kärsi traumaperäisestä stressihäiriöstä, ja 1960-luvun puolessa välissä hän tuli riippuvaiseksi unilääkkeistä. Selviydyttyään riippuvuudesta hän puhui asiasta julkisesti ja vaati hallitusta parantamaan sotaveteraanien mielenterveysongelmien tutkimusta ja hoitoa.
Murphy kuoli lento-onnettomuudessa Virginiassa vuonna 1971. Hänet on haudattu Arlingtonin sotilashautausmaalle, jossa hänen hautansa on John F. Kennedyn jälkeen toiseksi vierailluin.
Aiheesta muualla

Audie Murphy Elonetissä.
Audie Murphy Internet Movie Databasessa. (englanniksi)
Kuvia tai muita tiedostoja aiheesta Audie Murphy Wikimedia Commonsissa
Carly Fiorina

Carly Fiorina
Cara Carleton "Carly" Fiorina (o.s. Sneed; s. 6. syyskuuta 1954) on yhdysvaltalainen republikaanipoliitikko ja entinen yritysjohtaja, joka vuodesta 2012 johtaa hyväntekeväisyysjärjestöä Good360. Hän oli vuosina 1999-2005 Hewlett-Packardin toimitusjohtaja, kunnes hänet erotettiin tehtävästään. Eron taustalla oli Compaq-yhtiön osto, jota Hewlett-Packardin suuromistaja Walter Hewlett vastusti.
Vuonna 2010 hän oli ehdolla senaattoriksi Kalifornian osavaltiossa, ja vuonna 2008 hän toimi senaattori ja presidenttiehdokas John McCainin talousneuvonantajana. Fiorina pyrkii republikaanien presidenttiehdokkaaksi vuonna 2016. Hän yritti senaattiin Kaliforniasta vuonna 2010, mutta kannatus romahti, kun vastustaja kertoi mainoksissaan, miten Fiorinan omat tulot nousivat samaan aikaan kun HP:ltä irtisanottiin tuhansia.
Aiheesta muualla

Kuvia tai muita tiedostoja aiheesta Carly Fiorina Wikimedia Commonsissa
Beneath Another Sky

| Beneath Another Sky Bjørn Lynne |
| --- | --- | --- |

Studioalbumin tiedot
 Julkaistu: 22. toukokuuta 2006
 Tuottaja(t): Bjørn Lynne
 Tyylilaji: elektroninen musiikki, ambient, proge, space rock
 Kesto: 79.21
 Levy-yhtiö: LynneMusic
Bjørn Lynnen muut julkaisut
| Soothe 2004 | Beneath Another Sky 2006 | Nanoteknika 2009 |
Beneath Another Sky on Bjørn Lynnen albumi, joka julkaistiin 22. toukokuuta 2006. Albumilla hän palaa jälleen kerran avaruustematiikan pariin. Albumia on luonnehdittu tunnelmaltaan Colony-albumin kaltaiseksi. [lähde? ]
Kappaleet

Over Distant Shores – 8.46
Starfield – 6.48
Astronavigator – 6.04
Sun Temple – 5.02
Savannah – 6.35
Aurora Polaris – 8.39
Dreams of Glory – 5.32
Ang Kahora – 6.06
Beneath Another Sky – 4.32
Secret World – 6.22
Bonus track: Savannah - African-ambient mix – 6.12
Bonus track: Over Distant Shores - Ambient mix – 8.35
Ang Kahora (Natural Mix)
Secret World (Bare essentials Mix)
Beneath Another Sky (5.1 Surround Mix, AC3 file)
Kolme viimeistä raitaa ovat CD-version ostajille Internetistä ladattavia bonusraitoja. CD:n mukana tulevaan vihkoseen on painettu salasana, jolla saa ladattua mainitut raidat LynneMusicin sivuilta. [lähde? ]
Canon EOS-1Ds Mark II

| Canon EOS-1Ds Mark II |
| --- | --- |

Tyyppi:  Järjestelmäkamera
Kenno:  36 x 24 mm CMOS
Korkein resoluutio:  4 992 × 3 328 (16,6 megapikseliä)
Objektiivi:  Canon EF-objektiivit
Suljinajat:  1/8 000 s – 30 s, bulb
Tarkennuspisteet:  45
Tarkennustavat:  One-shot, AI Servo, Manual
Sarjakuvaus:  n. 4,5 kuvaa/sekunti
Etsin:  Optinen
ISO-arvot:  ISO 100–1 600, laajennettavissa 3 200
LCD-näyttö:  2 tuumaa, 230 000 pikseliä
Tallennusmedia:  CompactFlash tyyppi I ja II sekä SD
Akku:  Ni-MH
Paino:  1 215 g (pelkkä runko)
Canon EOS-1Ds Mark II on japanilaisyhtiö Canonin valmistama digitaalinen järjestelmäkamera. Kamera on Canon EOS-1Ds -mallin seuraaja. Kamerassa on 36 x 24 neliömillimetrin suuruinen, täyden ruutukoon CMOS-kenno, joka antaa kameralle 16,7 megapikselin tarkkuuden. Kahden tuuman näytöllä varustetulla kameralla kuvata noin neljä kuvaa sekunnissa.
Kamera on yhteensopiva EF-objektiivien kanssa.
Kameramallin seuraaja oli marraskuussa 2007 markkinoille tuotu Canon EOS-1Ds Mark III.
C. C. Young

C. C. Young
Clement Calhoun Young (28. huhtikuuta 1869 Lisbon – 24. joulukuuta 1947 Berkeley) oli yhdysvaltalainen republikaanipoliitikko.
Young istui vuosina 1909–1919 Kalifornian osavaltiollisessa kongressissa, minkä jälkeen hän toimi vuoteen 1927 Kalifornian varakuvernöörinä. Hän oli Kalifornian osavaltion 26. kuvernööri vuosina 1927–1931.
Youngia seurasi kuvernöörinä James Rolph, eikä hänen onnistunut päästä virkaan uudelleen vuoden 1934 vaalissa.
Carly Parker

| Carly Parker |
| --- | --- |

Henkilötiedot
Koko nimi:  Lauren Nielsen
Syntynyt: 31. toukokuuta 1984 (ikä 40)
Pornonäyttelijä
Taiteilijanimet:  Carley Parker Carli Parker
Aktiivisena:  2004–2013
Elokuvien määrä:  184
Hiusten väri:  Vaalea
Mitat:  75F-64-91 cm
Pituus:  170 cm
Aiheesta muualla
IMDb
Carly Parker (oik. Lauren Nielsen, s. 31. toukokuuta 1984 West Palm Beach, Florida, Yhdysvallat) on yhdysvaltalainen uransa lopettanut pornonäyttelijä.
Elämäkerta

Parker syntyi Floridassa ja high schoolin jälkeen hän opiskeli muutaman vuoden ajan Floridan valtionyliopistossa ennen siirtymistään aikuisviihdealalle. Samaan aikaan Parker kuitenkin jatkoi opiskeluaan collegessa, josta hän valmistui vuonna 2006. Valmistumisensa jälkeen Parker muutti Kaliforniaan jatkaakseen uraansa pornoelokuvien parissa, joissa hän on esiintynyt yli 100 tuotannossa.
Parker on agnostikko.
Aiheesta muualla

Carly Parker Myspacessa (englanniksi)
Carly Parker Internet Movie Databasessa. (englanniksi)
Canon EOS-1Ds

| Canon EOS-1Ds |
| --- | --- |

Tyyppi:  digitaalinen järjestelmäkamera
Kenno:  35,8 × 23,8 mm CMOS
Korkein resoluutio:  4 064 × 2 704 (11 megapikseliä)
Objektiivi:  Canon EF -objektiivit
Suljinajat:  1/8 000 s – 30 s, bulb
Tarkennuspisteet:  45
Tarkennustavat:  One-shot, AI Servo, Manual
Sarjakuvaus:  n. 3 kuvaa/sekunti
Etsin:  optinen
ISO-arvot:  ISO 100–1 250
LCD-näyttö:  2,0 tuumaa, 120 000 pikseliä
Tallennusmedia:  CompactFlash tyyppi I ja II
Akku:  Ni-MH
Paino:  1 585 g (akun kanssa)
Canon EOS-1Ds on japanilaisyhtiö Canonin valmistama digitaalinen järjestelmäkamera, joka julkistettiin 24. syyskuuta 2002. Se on Canonin ensimmäinen täysikennoinen digitaalinen järjestelmäkamera. Kamera on yhteensopiva EF-objektiivien kanssa ja sen kennon tarkkuus on 11 megapikseliä. Kameralla pystyy kuvaamaan kolme kuvaa sekunnissa ja siinä on kahden tuuman näyttö.
Kameramallin seuraaja on Canon EOS-1Ds Mark II.
Badiarin kansallispuisto

| --- | --- |
Sijainti:  Bokén alue Guinea
Pinta-ala:  382,0 km2 
| --- | --- |
Tyyppi:  Kansallispuisto 
Perustettu:  1985 
muokkaa - muokkaa wikitekstiä - muokkaa Wikidataa
Badiarin kansallispuisto on luonnonsuojelualue Guinean pohjoisosassa Senegalin rajalla. Rajan takana suojelualue jatkuu Niokolo-Koban kansallispuistona.
Badiarin kansallispuisto on perustettu vuonna 2002. Sen pinta-ala on 284 300 ha. Puisto kuuluu Unescon Ihminen ja biosfääri-ohjelmaan.
Monimuotoisen luontonsa takia puisto houkuttelee paljon matkailijoita.  Siellä on seitsemän eri kasvillisuustyyppiä: tasanko, kukkulat, ruohosavanni, metsäsavanni, avoin metsä, galleriametsä ja ruohikkoiset suoalueet.
Puistossa elää noin 80 eri lajia nisäkkäitä ja 330 lintulajia. Harvinaisiin kasvilajeihin kuuluvat  Cassia sieberiana -puulaji ja Combretum micranthum -niminen pensas.  Simpanssi on IUCN:n punaisella listalla uhanalainen. Harvinaisia lintulajeja ovat  kattohaikara ja  harmaapapukaijan lähisukulainen Psittacus senegalensis.
Carlo Buonaparte

Carlo Maria Buonaparte
Carlo Maria Buonaparte tai Charles-Marie Bonaparte (27. maaliskuuta 1746 – 24. helmikuuta 1785) oli korsikalainen lakimies ja diplomaatti, joka tunnetaan parhaiten Napoleon Bonaparten isänä ja Napoleon III:n isoisänä.
Buonaparte toimi lyhyen aikaa vallankumouksellisen johtajan Pasquale Paolin henkilökohtaisena avustajana taistellen Korsikan joukkojen mukana Ranskan valloittaessa Korsikan. Kun Ranska oli valloittanut saaren ja voittanut vastarinnan, Buonaparte nousi Korsikan edustajaksi Ludvig XVI:n hoviin. Kaksikymmentä vuotta hänen kuolemansa jälkeen hänen toisesta eloonjääneestä pojastaan Napoleonista tuli Ranskan keisari. Myöhemmin useat Buonaparten muut lapset saivat kuninkaalliset tittelit veljeltään ja menivät naimisiin kuninkaallisten kanssa.
Lapsuus ja nuoruus

Carlo Buonaparte syntyi Ajacciossa Korsikassa nuorimpana kolmesta lapsesta. Hänen isänsä Giuseppe Maria Buonaparte oli edustanut Ajaccioa Corten kirkolliskokouksessa vuonna 1749. Korsikan Buonapartet olivat toscanalaista alkuperää. Carlon esi-isä Guglielmo di Buonaparte oli ollut Firenzen ghibelliinien hallitseman kunnanvaltuuston jäsen 1300-luvulla. Kun guelfien puolue otti vallan Firenzessä, Guglielmo perheineen pakeni Sarzanaan. Hänen jälkeläisensä Francesco di Buonaparte purjehti Liguriasta Korsikaan 1500-luvulla uutta elämää varten.
Carlo seurasi alun perin isänsä jalanjälkiä ja opiskeli asianajajaksi Pisan yliopistossa, mutta saatuaan huomattavan perinnön isänsä kuoltua hän lähti ennen tutkinnon suorittamista hoitaakseen perintöään ja ottaakseen vastuun perhevelvollisuuksista. 2. kesäkuuta 1764 hän meni naimisiin 14-vuotiaan Maria Letizia Ramolinon kanssa: Ramolinot polveutuivat langobardeista ja olivat asuneet Korsikassa 250 vuoden ajan. Heidän avioliittonsa järjestivät heidän perheensä. Taloudellinen mukavuus oli yksi useista liittoa puoltavista tekijöistä, joista tärkeimpiä olivat kulttuurinen yhteensopivuus, kuten murre, tottumukset kirkon ja ruokailun suhteen, pukeutuminen ja muut perheen perinteet. Buonaparten uusi vaimo toi mukanaan 31 eekkeriä maata mukaan lukien myllyn ja leipomon, joiden vuosituotto olivat noin 10 000 puntaa.
Korsikan luovutus

Solmittuaan Ajacciossa 2.–7. kesäkuuta 1764 avioliiton Buonaparte työskenteli Pasquale Paolin sihteerinä ja henkilökohtaisena avustajana. Hänellä oli poika Napoleone, joka kuoli lapsena vuonna 1765. Paoli lähetti Buonaparten Roomaan neuvottelemaan paavi Klemens XIII:n kanssa vuonna 1766. Buonaparte nautti ajastaan ​​Roomassa, mutta hänet pakotettiin tuntemattomista syistä takaisin Korsikaan vuonna 1768. Asiaan saattoi vaikuttaa hänen mahdollinen suhteensa naimisissa olevaan naiseen. Buonaparten palattua Genovan tasavalta oli tarjonnut Korsikaa Ludvig XV:lle velan maksuna. Ranskalaiset halusivat saada strategisesti tärkeän saaren omien rannikoidensa suojelemiseksi, ja Genova oli yhtä innokas luopumaan hallinnasta, koska ei kyennyt vastustamaan kasvavia itsenäisyysliikkeitä. Buonaparte tunnettiin kiihkeästä puheesta Ranskan "hyökkäystä" vastaan. Seurasi poliittisia mullistuksia, kun Ranska sai Korsikan omistukseensa ja monet Paolin kannattajat joutuivat pakenemaan vuorille. Buonaparte ja hänen perheensä kuuluivat myös tähän joukkoon. Perhe palasi kaupunkiin, jossa Buonaparten vaimo synnytti kolmannen pojan Napoleonen.
Pian Ranskan saatua Korsikan hallintaansa Carlo Buonaparte hyväksyi uuden hallituksen. Hänet nimitettiin Ajaccion ja naapurialueiden kuninkaallisen oikeuslaitoksen asessoriksi 20. syyskuuta 1769. Hän valmistui oikeustieteen tohtoriksi Pisan yliopistosta saman vuoden marraskuussa.
Nousu tunnetuksi

Huhtikuussa 1770 Ranskan hallinto loi Korsikan aateliston. Hänestä tuli Korsikan ylimmän neuvoston edustaja 11. joulukuuta 1769 ja Ranskan kuninkaan sijaisprokuraattori Ajacciossa lokakuussa 1770. Carlolla oli jo vuodesta 1769 lähtien Pisan arkkipiispan myöntämä arvonimi "Toscanan jalo patriisi" (Nobile Patrizio di Toscana), ja hänen aatelisarvonsa vahvistettiin 13. syyskuuta 1771. Sitten hänestä tuli Ajaccion kuninkaallisen oikeuslaitoksen asessori helmikuussa 1771, Korsikan yleissäätyjen aateliston varaedustaja 13. syyskuuta 1771, Dilan (Länsi-Korsika) kahdentoista aatelisen neuvoston jäsen toukokuussa 1772, Korsikan aateliston varaedustaja Ranskan kuninkaallisessa hovissa heinäkuussa 1777, ja lopulta hänet nimitettiin Korsikan edustajaksi Ranskan Ludvig XVI:n hoviin Versaillesiin vuonna 1778.
Monista arvonimistä huolimatta Buonaparten tyytymätön luonne sai hänet ryhtymään riskialttiisiin liikeyrityksiin. Hän esitti monia maa- ja rahavaateita oikeusistuimissa, mutta hänen menestyksensä oli vähäistä ja hän kulutti varansa nopeasti. Hänen ilmeinen intohimonsa uhkapeliin pahensi hänen talousvaikeuksiaan. Buonaparte merkitsi huomion tilanteestaan tilikirjaansa:
»Pariisissa sain kuninkaalta 4000 frangia ja hallitukselta 1000 kruunun maksun, mutta palasin takaisin ilman penniäkään.»
Vuoteen 1782 mennessä Buonaparte alkoi heikentyä ja kärsi jatkuvasta kivusta. Hän matkusti Montpellieriin hakemaan asianmukaista lääketieteellistä hoitoa. Mitään ei voitu tehdä oletetun mahasyövän hoitamiseksi. (Hänen kuuluisimman poikansa Napoleonin on esitetty myös kuolleen mahasyöpään.) Carlo Buonaparte kuoli 24. helmikuuta 1785; hänen tuhlaavaisuutensa takia hänen vaimonsa ja kahdeksan lastaan jäivät rahattomaksi. Carlo Buonaparten nuorin poika syntyi vain kolme kuukautta ennen hänen kuolemaansa.
Lapset

Carlo Buonaparten sai Letizia Ramolinon kanssa kolmetoista lasta vuosina 1768–1784; viisi heistä kuoli lapsina, kaksi syntyessään ja kolme varhaislapsuudessaan. Kahdeksan lasta selvisi hengissä.
Napoleone Buonaparte (syntynyt ja kuollut 17. elokuuta 1765).
Maria Anna Buonaparte (3. tammikuuta 1767 – 1. tammikuuta 1768).
Joseph Bonaparte (7. tammikuuta 1768 – 28. heinäkuuta 1844) Napolin ja Sisilian kuningas, Espanjan ja Intian kuningas sekä Comte de Survilliers. Avioitui 1. elokuuta 1794 Marie Julie Claryn kanssa.
Napoleon Bonaparte (15. elokuuta 1769 – 5. toukokuuta 1821), kuolleen vanhemman veljensä kaima ja Ranskan keisari. Meni 1. kerran naimisiin 9. maaliskuuta 1796 Joséphine de Beauharnaisin ja toisen kerran 2. huhtikuuta 1810 Marie Louisen, Itävallan arkkiherttuataren kanssa.
Maria Anna Buonaparte (s. ja kuoli 1770), kuolleen vanhemman sisarensa kaima.
Maria Anna Buonaparte (14. heinäkuuta 1771 – 23. marraskuuta 1771), kuolleiden vanhempien sisarustensa kaima.
Kuolleena syntynyt poika (1773).
Lucien Bonaparte (21. maaliskuuta 1775 – 29. kesäkuuta 1840), Caninon ja Musignanon prinssi,. Meni ensimmäisen kerran naimisiin 4. toukokuuta 1794 Christine Boyerin kanssa ja toisen kerran 26. lokakuuta 1803 Alexandrine de Bleschampin, Hippolyte Jouberthonin lesken kanssa, joka tunnetaan myös nimellä "Madame Jouberthon".
Maria Anna (Elisa) Bonaparte (3. tammikuuta 1777 – 7. elokuuta 1820), kuolleiden vanhempien sisarustensa nimikaima, Toscanan suurherttuatar. Meni naimisiin 5. toukokuuta 1797 Felice Pasquale Baciocchin, Luccan ja Piombinon prinssin kanssa.
Louis Bonaparte (2. syyskuuta 1778 – 25. heinäkuuta 1846), Hollannin kuningas. Meni naimisiin 4. tammikuuta 1802 Hortense de Beauharnaisin kanssa.
Pauline Bonaparte (20. lokakuuta 1780 – 9. kesäkuuta 1825), Guastallan suvereeni prinsessa ja herttuatar. Meni 1. kerran naimisiin 5. toukokuuta 1797 Victor-Emmanuel Leclercin ja toisen kerran 28. elokuuta 1803 Camillo Borghesen, Sulmonan kuudennen prinssin kanssa.
Caroline Bonaparte (25. maaliskuuta 1782 – 18. toukokuuta 1839), Bergin ja Kleven suurherttuatar. Joachim Muratin vaimo, myöhemmin Napolin kuningatarpuoliso.
Jérôme Bonaparte (15. marraskuuta 1784 – 24. kesäkuuta 1860), Westfalenin kuningas. Meni 1. kerran naimisiin 24. joulukuuta 1803 Elizabeth Pattersonin ja toisen kerran 22. elokuuta 1807 Württembergin prinsessa Katharinan kanssa.
Badia

| Badia |
| --- | --- |
 Badia
 Koordinaatit: 12°58′14″N, 9°23′54″W 
Valtio:  Mali
Alue:  Kayesin alue
Piiri:  Kitan piiri
Hallinto:  
 – Hallinnon tyyppi:  maalaiskunta
Pinta-ala:  
 – Kokonaispinta-ala:  2 306 km²
Väkiluku (2009):  7 100
Infobox OKVirheellinen NIMI-arvo: 
Badia on maalaiskunta Kayesin alueen Kitan piirissä Malissa. Sen keskuskylä Daféla sijaitsee 15 kilometriä Kitasta kaakkoon. Kunnassa on 7 100 ja keskuskylässä 2 100 asukasta (vuonna 2009).
Badian kunnan pinta-ala on arviolta 2 306 neliökilometriä. Se rajoittuu pohjoisessa Kitan piirin Bendougouban, kaakossa Senkon ja lounaassa Benkady Founian kuntiin. Alue on pinnanmuodostukseltaan lähinnä tasankoa. Pysyviä vesistöjä ei ole. Seutu kuuluu Sudanin vyöhykkeeseen. Kasvillisuus on savannia.
Kuntaan kuuluu yhdeksän kylää. Asukkaat ovat etupäässä fulbeja. Lisäksi on mandinkoja ja bambaroita.
Seudun liikenneyhteydet ovat heikot. Väestön pääelinkeinot ovat maanviljely ja karjanhoito. Tärkeimmät viljelykasvit ovat maapähkinä, durra, maissi, hirssi ja puuvilla. Tuotantoeläimiä ovat naudat, lampaat, vuohet ja siipikarja. Lisäksi harjoitetaan keräilyä, käsityöammatteja ja pienimuotoista kaupankäyntiä.
Belle Dingle

| Belle Dingle |
| --- | --- |
Näyttelijä(t):  Emily Mather (1998-2005), Eden Taylor-Draper (2005- )
Ensi- esiintyminen:  25. joulukuuta 1998 (UK)
Henkilötiedot
Koko nimi:  Belle Lisa Dingle
Ammatti:  koululainen
Sukupuoli:  nainen
Ikä:  8 (2006)
Asuinpaikka:  Toivonlähteen tupa (Wishing Well Cottage), Emmerdale
Suhteet
Vanhemmat:  Zak Dingle (isä) Lisa Dingle (äiti)
Sisarukset:  Sam Dingle (velipuoli) Cain Dingle(velipuoli) Ben Dingle (velipuoli) Butch Dingle (velipuoli) Tina Dingle (siskopuoli) Nathan Dingle (velipuoli)
Tädit ja sedät:  Shadrach Dingle (setä) Albert Dingle (setä) Caleb Dingle (setä) Ezra Dingle (setä) Zebediah Dingle (setä)
Sisarusten lapset:  Debbie Dingle (veljentytär) Samson Dingle (veljenpoika)
Infobox OKVirheellinen NIMI-arvo: 
Belle Lisa Dingle on kuvitteellinen hahmo englantilaisessa saippuasarja Emmerdalessa. Ensimmäinen Bellen näyttelijä oli Emily Mather vuosina 1998–2005. Tämän jälkeen Bellenä on nähty Eden Taylor-Draper.
Hahmon tausta

Belle syntyi joulupäivänä vuonna 1998 Zak ja Lisa Dinglelle. Lisa ei tiennyt olevansa raskaana ja paikallinen eläinlääkäri Paddy Kirk, joka oli viettämässä joulupäivää Dingleillä, auttoi synnytyksessä.
Vaikka hän onkin kasvanut yhdessä sarjan häiriintyneimmistä perheistä, hän on silti ehkäpä tasapainoisin lapsi Emmerdalessa.
Katoaminen

Vuoden 2005 joulupäivänä Belle katosi. Hän oli kotona setänsä Shadrachin kanssa kun Daz Eden tuli kyläilemään lemmikkifrettinsä kanssa. Vaikka Daz kielsi Belleä koskemasta frettiin, hän kuitenkin päästi sen pois häkistä. Fretti juoksi ulos avoimesta ovesta Belle perässään, ja Daz Bellen perässä. Belle putosi juostessaan vanhan kaivoskuilun kansipeltien läpi. Daz yritti pelastaa hänet kuilusta pudoten itsekin vanhaan kaivokseen. Koko kylä osallistui heidän etsimiseensä ja heidät löydettiinkin juuri ajoissa ennen kuin kaivon rankkasateen takia nouseva vesi nousi liian korkealle.
Belle ja Daz vietiin sairaalaan tarkastukseen ja Belle pääsi jo samana iltana kotiin Dazin joutuessa jäämään sairaalaan yön yli.
Katoaminen > Takaisin kotona

Tammikuussa pian kotiinpaluunsa jälkeen Belle sai ilonaihetta, kun Sam ja hänen morsiamensa Alice saivat pienen Samson vauvan.  Helmikuussa Belle sai kunnian olla sormustyttönä serkkunsa Marlonin ja Donna Windsorin häissä. Kun Alicen syöpä oli edennyt terminaalivaiheeseen, Dinglet katsoivat parhaaksi lähettää Belle asumaan Marlonin luo. Kun Belle ei suostunut menemään kylpyyn Toni haastoi hänet ankkakisaan. Jos Tonin ankka voittaisi, Bellen täytyisi mennä kylpyyn. Melkein koko kylä osallistui ankkakisaan, ja Bellen ankka voitti kuin voittikin. Ilo jäi kuitenkin lyhyeksi Zakin ja Lisan tullessa kertomaan, että Alice oli kuollut.
Katoaminen > Koulunkäyntiongelmat

Belle alkoi jäädä luvatta pois koulusta pyytäen Shadrachia esittämään hänen isäänsä ja valehtelemaan puolestaan. Hän väitti olevansa sairas, mutta hänen opettajansa tuli käymään heillä kotona ja kertoi Shadrachille, ettei Belle enää ollut koulussa kovin usein, eikä keskittynyt opetukseen koulussa ollessaan. Opettaja pyysi Bellen vanhempia tulemaan käymään koululla ja ensiksi Shadrach kävi yksin opettajan juttusilla. Loppujen lopuksi valheet paljastuivat, ja Zak ja Lisa kävivät tapaamassa opettajaa. Heille kerrottiin, että Belle häiritsi opetusta ja valitti olevansa pitkästynyt, mutta hänelle sanottiin ettei koulussa käydä huvin vuoksi. Kotona hän lupasi Zakille ja Lisalle olla kiltisti koulussa.
Pian Zak ja Lisa saivat toisen kutsun tapaamiseen koululle. Belle oli ATK-tunnilla poistanut lapsilukon koulun verkostosta ja näyttänyt luokkatoverilleen aikuissivustolta kuvia. Belle väitti ettei ymmärtänyt mitä oli tehnyt, mutta rehtori sanoi Bellen valehtelevan. Zak puolusti Belleä, väittäen että häntä syrjitään koska hän on Dingle, mutta Belle erotettiin silti koulusta.
Zak alkoi antaa Bellelle kotiopetusta erikoisin menetelmin. Muun muassa matematiikkaa opeteltiin käyttäen esimerkkinä uhkapelejä tai kalastusta.
Bus Driver

| Bus Driver |
| --- | --- |

Kehittäjä:  SCS Software
Julkaisija:  SCS Software
Jakelija:  Steam ja App Store
Julkaistu:  Maaliskuu 2007
Lajityyppi:  ajopeli
Pelimuoto:  yksinpeli
Ikäluokitus:  ESRB: Kaikenikäisille 
Alusta:  PC
Jakelumuoto:  DVD, verkkojakelu
Lisää peliartikkeleitaVideopelien teemasivulla
Infobox OK  : 
Bus Driver on SCS Softwaren julkaisema linja-autosimulaattoripeli. Pelin kokeiluversio on ladattavissa pelin kotisivuilta ilmaiseksi tunnin peliajalla. Verkkosivuilta voi ostaa myös täysversion.